Coronavirus Omicron Live Updates: दिल्ली में मामले घटे लेकिन मौत के आंकड़ों ने डराया, जून के बाद एक दिन में 45 ने गंवाई जान
दिल्ली और मुंबई में कोरोना के नए मामलों में कुछ कमी दर्ज की गई है। दिल्ली में एक दिन में कोरोना के 10,756 नये मामले सामने आये और संक्रमण के कारण 38 और मरीजों की मौत हो गई
नयी दिल्ली: कोरोना वायरस के नए वेरिएंट ओमिक्रॉन से पैदा हुई तीसरी लहर में कोरोना के मामलों में तेजी से उछाल आया है। पिछले तीन दिनों से रोजाना तीन लाख से ज्यादा नए मामले सामने आ रहे हैं। देशभर में पिछले 24 घंटे में 24 घंटे में कोरोना के 3 लाख 37 हजार से ज्यादा नए मामले आए और  488 लोगों की इस संक्रमण से मौत हो गई। हालांकि दिल्ली और मुंबई में कोरोना के नए मामलों में कुछ कमी दर्ज की गई है। शुक्रवार को दिल्ली में एक दिन में कोरोना के 10,756 नये मामले सामने आये और संक्रमण के कारण 38 और मरीजों की मौत हो गई, जबकि संक्रमण दर घटकर 18.04 प्रतिशत हो गई है। मुंबई में शुक्रवार को कोरोना वायरस से संक्रमण के 5,008 नये मामले आए हैं जो पिछले दिन के मुकाबले 700 कम हैं। बृहन्मुंबई महानगरपालिका (बीएमसी) ने बताया कि संक्रमण से 12 लोगों की मौत हुई है। 